**Klub chovateľov čínskych chocholatých psov**

**Klubová výstava – Bernolákovo, 14.3.2015**

**Propozície**

**Rozhodca:**

Pán Miroslav Guniš (SK)

Zmena rozhodcu vyhradená

**Miesto konania:**

Bernolákovo, kultúrny dom

**Program:**

Prijímanie psov 10,00-10,45 hod.

Otvorenie výstavy 10,55 hod.

Posudzovanie v kruhoch 11,00 hod.

Súťaže hneď po skončení posudzovania.

**Všeobecné podmienky:**

Výstava sa usporadúva podľa výstavného poriadku FCI a SKJ a je prístupná všetkým psom a sukám plemena čínsky chocholatý pes, ktorí dosiahnu v deň výstavy vek požadovaný na zaradenie jedinca do triedy. Rozdelenie do tried je uvedené nižšie. Psy, pri ktorých nebude k prihláške priložená fotokópia preukazu o pôvode nebudú na výstavu prijaté. Psy, pri ktorých k prihláške nebudú všetky potrebné doklady pre zaradenie do tried šampiónov a čestnej budú automaticky preradené do triedy otvorenej.

Vystavovateľ nemusí byť členom klubu. Jedince musia byť zapísané v plemenných knihách uznaných FCI. Importované jedince v SR musia byť zapísané v slovenskej plemennej knihe psov SKJ.

Zmeny exteriéru psa prevádzané nadmerným lakovaním, pudrovaním, tónovaním srsti, holením a dlhodobé vyväzovanie psa na stole sú zakázané. Porušovanie týchto zákazov môže mať za následok vylúčenie psa z výstavy.

Prijaté prihlášky budú potvrdené (písomne, mailom) najneskôr 3 dni pred výstavou.

Vystavovateľ - majiteľ psa je povinný dodržiavať ustanovenia výstavného poriadku FCI, týchto propozícií a pokyny výstavného výboru, k čomu sa zaväzuje podaním prihlášky. Taktiež je povinný dodržovať poriadok výstaviska. Tiež zodpovedá za všetky škody ktoré pes zapríčinil v priestoroch výstaviska. Usporiadateľ výstavy nepreberá žiadnu zodpovednosť za škody spôsobené psom, alebo vystavovateľom, ani za škody, ktoré vzniknú uhynutím, alebo stratou psa na výstavisku.

Voľný pohyb psov na výstavisku je zakázaný.

**Veterinárne podmienky:**

Každý pes musí mať veterinárny preukaz, alebo Pet pas s platnými očkovaniami proti besnote, psinke, parvoviróze a hepatitíde minimálne 21 dní a maximálne 1 rok pred výstavou.

Tieto predpisy sa vzťahujú na vystavovaných psov a tiež na psov návštevníkov alebo účastníkov súťaží a sprievodných akcií.

**Rozhodca:**

Rozhodca má právo neposúdiť jedinca, ktorý nastúpil oneskorene do kruhu, ak zavinenie nie je spôsobené

usporiadateľom. V prípade, že jedinec bol posúdený dodatočne a nemohol sa zúčastniť súťaže, nemožno mu určiť poradie.

Rozhodca bude pri posudzovaní a udeľovaní titulov postupovať podľa poriadku SKJ/FCI. Výstavné ocenenie sa zapisuje do preukazu pôvodu v kruhoch.

Zápis výstavného ocenenia do preukazu pôvodu nie je povinný.

**Z účasti na výstave sú vylúčení:**

Psy, ktorí nie sú uvedení v katalógu.

Psy chorí, podozriví z choroby, po úraze, suky v druhej polovici gravidity a kojace suky.

Psy v majetku osôb pracujúcich priamo v kruhu (zapisovateľ, vedúci kruhu, tlmočník a pod.),

alebo osôb, ktorým bolo odňaté právo vystavovať.

Psy nebezpeční - agresívni voči ľuďom a psom.

**Protesty:**

Protest proti rozhodnutiu rozhodcu (ocenenie, zadanie poradia a titulov) nie je prípustný.

Protest z formálnych dôvodov (porušenie výstavných predpisov alebo propozícií) je prístupný. Protest musí byť podaný písomne a súčasne so zložením finančného obnosu vo výške 17 Euro.

Protest musí byť podaný počas výstavy.

O prerokovaní a výsledku musí byť urobený písomný zápis.

Protest môže podať v priebehu výstavy ktokoľvek.

Protest podaný po skončení výstavy (po skončení posudzovania vo všetkých kruhoch) sa neprejednáva.

**Vystavovateľ má tieto povinnosti:**

Zaslať včas riadne, úplne a čitateľne vyplnenú prihlášku doloženú potrebnými náležitosťami.

Pravdivosť údajov na prihláške potvrdiť svojim podpisom, ktorým sa súčasne zaväzuje plniť ustanovenia tohto VP a propozícií.

Uhradiť výstavný poplatok súčasne so zaslaním prihlášky v správnej výške.

Predložiť PP podľa pokynov usporiadateľa.

Viditeľne označiť seba aj vystavovaného psa (podľa podmienok) prideleným číslom.

Nastúpiť so psom včas do výstavného kruhu a predviesť psa tak, aby mohol byť čo najlepšie posúdený rozhodcom.

Dbať na pokyny rozhodcu.

Nenechať voľne pobehovať psa v priestore výstaviska. Za škody spôsobené psom plne zodpovedá vystavovateľ.

Nenarušiť svojim správaním a nevhodným konaním priebeh výstavy.

Vystavovateľ, ktorý sa výstavy z akýchkoľvek dôvodov nezúčastní, nemá nárok na vrátenie výstavného poplatku.

**Zakázané je:**

Používanie sprayov, púdrov a iných prostriedkov na úpravu srsti.

Hlasité povzbudzovanie psov spoza kruhov / doublehandling).

Vyväzovanie psov na upravovacích stoloch (tzv. šibeniciach) mimo času, kedy sú psy upravované, je prísne zakázané.

Na výstave nie je dovolené stavať psa proti psovi (tzv. hecovanie).

**Ručenie**

Usporiadateľ a výstavný výbor nezodpovedá za prípadné ochorenie psov, úhyn alebo stratu psa a nezodpovedá za škody spôsobené psom v priebehu výstavy.

Za škody spôsobené psom je zodpovedný vystavovateľ.

**Triedy:**

Trieda šteniat od kompletnej vakcinácie do 6 mesiacov

Trieda dorastu 6- 9 mesiacov

Trieda mladých 9-18 mesiacov

Trieda stredná 15-24 mesiacov

Trieda otvorená od 15 mesiacov

Trieda šampiónov \* od 15 mesiacov \*

Trieda čestná \*\*

Trieda veteránov od 8 rokov

\* Pre psov s titulom Interšampión, alebo šampión akejkoľvek členskej krajiny FC, získaného na základe minimálne dvoch čakateľstiev jednej krajiny.- Treba priložiť fotokópiu šampionátu.

\*\* Mimo konkurenciu, pre psov s titulom Interšampión, alebo šampión akejkoľvek členskej krajiny FCI, titulu národného šampióna alebo  titulu klubového víťaza, víťaza špeciálnej výstavy – uvedené tituly musia byť získané v triede dospelých.- Treba priložiť fotokópiu šampionátu.

Pre zaradenie do triedy je rozhodujúci vek psa v deň konania výstavy, ostatné podmienky musia

byť splnené v deň podania prihlášky.

Prihláška na výstavu musí byť kompletne vyplnená, musí k nej byť priložená fotokópia preukazu

pôvodu hláseného jedinca. V prípade, že získané tituly oprávňujúce pre zaradenie do triedy

šampiónov alebo certifikát o absolvovaní predpísanej skúšky pre triedu pracovnú nie sú riadne

doložené, je usporiadateľ povinný zaradiť psa do triedy otvorenej.

**Klasifikácia:**

Trieda šteniat a dorastu veľmi nádejný

nádejný

Trieda mladých, stredná, otvorená a šampiónov :

výborná CAJC

veľmi dobrá CAC

dobrá BOB, BOS

Variety – osrstená a bez srsti sa posudzujú v triedach samostatne. Každý pes môže byť posúdený iba v jednej z tried.

V každej triede sa určuje poradie prvých štyroch jedincov s ocenením výborný, alebo veľmi dobrý.

V triedach šteniat a dorastu sa určuje poradie prvých štyroch jedincov s ocenením veľmi nádejný.

**Tituly a čakateľstvá:**

CAJC - CAC - Reserve CAC - Víťaz plemena –BOB, Najlepší z opačného pohlavia - BOS

Klubový víťaz (pes, suka)

Klubový víťaz mladých (pes, suka)

\*Tituly Klubový víťaz a Klubový víťaz mladých môžu byť zadané len psovi, suke v majetku člena klubu.

Čakateľstvo šampionátu mladých (CAJC)

Zadávanie tohto čakateľstva upravuje Poriadok pre udeľovanie titulu Slovenský junior šampión.

Čakateľstvo šampionátu SR (CAC):

Zadávanie tohto čakateľstva upravuje Poriadok pre udeľovanie titulu Slovenský šampión krásy.

**Súťaže:**

Dieťa a pes: súťaž pre deti od 3 do 8 rokov so psom, ktorý je prihlásený na výstavu.

Mladý vystavovateľ: vystavovateľ od 9 do 17 rokov so psom, ktorý je prihlásený na výstavu.

Najkrajšie šteniatko: do súťaže nastupujú spolu psy a suky z tried šteniat ocenené známkou veľmi nád. 1.

Najkrajší dorast: do súťaže nastupujú psy a suky z tried dorastu ocenené známkou veľmi nádejný 1.

Najkrajší jedinec z triedy čestnej: do súťaže nastupujú psy a suky z triedy čestnej ocenení V1.

Najkrajší veterán: do súťaže nastupujú psy a suky z triedy veteránov ocenení známou V1.

Klubový víťaz mladých - pes: do súťaže nastupujú psy z tried mladých ocenené V1, CAJC. \*

Klubový víťaz mladých - suka: do súťaže nastupujú suky z tried mladých ocenené V1, CAJC. \*

Klubový víťaz - pes: do súťaže nastupujú psy z tried strednej, otvorenej a šampiónov ocenené V1, CAC\*

Klubový víťaz - suka: do súťaže nastupujú suky z tried strednej, otvorenej a šampiónov ocenené V1, CAC\*

Víťaz plemena – BOB\*: do súťaže nastupujú: Klubový víťaz mladých pes, Klubový víťaz mladých suka,

Klubový víťaz pes, Klubový víťaz suka a Najkrajší veterán.

\*Ak by na titul Klubový víťaz a Klubový víťaz mladých rozhodca vybral psa (suku), ktorý nie je v majetku

člena klubu, rozhodca určí poradie druhého (ďalšieho) psa (suky), ktorému sa zadá spomenutý titul.

O titul BOB v tomto prípade nastupuje pes (suka), ktorý bol pôvodne vybraný na titul Klubový víťaz

alebo Klubový víťaz mladých, hoci mu tento titul nebol udelený a pes (suka) s titulom z danej kategórie o BOB nenastupuje.

Najlepší z opačného pohlavia – BOS: zadá sa hneď po udelení BOB

Najkrajší pár: súťaž pre psa a suku rovnakého plemena vo vlastníctve jedného majiteľa, ktorí sú prihlásení na výstavu..

Najkrajšia chovateľská skupina : súťaž pre minimálne troch jedincov, ktoré pochádzajú z jednej chovateľskej stanice od dvoch rôznych matiek, alebo otcov a sú prihlásení na výstavu.

**Výstavné poplatky:**

**1. uzávierka 18.2.2015 2.uzávierka 1.3.2015**

za1.psa € 18 za 1.psa € 21,5

za každého ďalšieho psa toho istého majiteľa € 16,5 za každého ďalšieho psa toho istého majiteľa € 20

trieda dorastu a veteránov € 10 trieda dorastu a veteránov € 13

trieda šteniec a čestná € 10 trieda šteniec a čestná € 13

súťaže € 10 súťaže € 13

Pri vystavovaní viac ako jedného psa, nemôže byť pes z triedy šteniat, dorastu, čestnej ani triedy veteránov pri platbe považovaný za prvého psa.

Výstavné poplatky pre vystavovateľov, ktorí nie sú členmi klubov sa zvyšujú o 7 € za každého psa. Pri úhrade poplatku rozhoduje dátum jeho zaplatenia. Výstavný poplatok zaplatený po 2. uzávierke sa zvyšuje o 17 € za každého psa.

**Inzercia**

Vystavovateľom umožňujeme uverejniť reklamu, inzerát, propagáciu chovateľských staníc a krycích psov vo výstavnom katalógu. Poplatok je 7 € za celú stranu, 3,5 € za 1/2 strany. Text inzerátu pošlite do dňa 2.uzávierky na adresu usporiadateľa výstavy. Použité materiály nevraciame.

**Vystavovateľ súhlasí so zverejnením svojej adresy v katalógu.**

**Prihlasovanie on-line:**

[www.dogshow.sk](http://www.dogshow.sk/)

Návod na prihlásenie [PDF]

**ÚHRADU VÝSTAVNÝCH POPLATKOV VYKONAJTE AŽ PO REGISTRÁCII ONLINE PRIHLÁŠKY, NA ZÁKLADE EMAILU, KTORÝ OBDRŽÍTE! V ŇOM NÁJDETE BANKOVÉ SPOJENIE, VÝŠKU VÝSTAVNÉHO POPLATKU A VARIABILNÝ SYMBOL.**

**•** menu vidíte vašu platbu (dátum uzávierky je aj dátum pre uskutočnenie úhrady výstavných poplatkov)  
• možnosť editovať triedy pri svojich prihláškach (až do posledného dňa prihlasovania)  
• možnosť doplnenia diplomu - šampionátu alebo medzinárodného pracovného certifikátu a následne urobiť zmenu triedy  
• v menu \*Prihlášky\* nájdete aj vstupný list (návratku), ikona PDF, tento vstupný list si prosím vytlačte a zoberte na výstavu, je prístupný najneskôr týždeň pred konaním výstavy

Nahratím prihlášky do systému on-line sa vystavovateľ zaväzuje dodržiavať predpisy výstavného poriadku SKJ, FCI a slovenské veterinárne predpisy a vyslovuje súhlas na zverejnenie jeho adresy v katalógu výstavy a na webovej stránke usporiadateľa. Ďalej so zverejnením fotografií z výstav na webovej stránke usporiadateľa a v časopisoch, ktoré publikujú správy z výstav. Prihlásením sa vystavovateľ zaväzuje uhradiť všetky poplatky.  
  
Prihlášky, ku ktorým nebudú priložené všetky potrebné doklady (pracovný certifikát pre triedu pracovnú, doklad o získaní šampionátu pre triedu šampiónov a čestnú) budú bez urgovania chýbajúcich dokladov a upozornenia majiteľa psa na túto skutočnosť, preradené do triedy otvorenej.

**POKYNY PRE PRIHLÁSENIE - SYSTÉM ONLINE**

**1. vyplňte prosím svoje registračné údaje**   
\*Registrácia\* (údaje majiteľa)

**2. nahrajte údaje o vašom psovi a priložte všetky potrebné dokumenty**   
(pokiaľ má pes pracovný certifikát alebo šampionát nahrajte ich tiež, systém Vám umožňuje preraďovanie v triedach dospelých až po posledný deň uzávierky)

**3. prihláste psa (psov) na výstavu**   
(proces ukončíte tlačidlom \*\*\*Uzavretie prihlášky na výstavu\*\*\*)

**4. následne dostanete potvrdzujúci email spolu s údajmi o platbe**  
(dôležitý je variabilný symbol, bez neho nie je možná identifikácia platby a prihláška bude po uzávierke považovaná za neuhradenú a vymazaná, platbu si môžete priebežne kontrolovať vo vašom menu)

**Termín uzávierky je zároveň aj termínom úhrady výstavného poplatku k príslušnej uzávierke. Výstavný poplatok je nutné uhradiť v deň prihlásenia. Neuhradené prihlášky sú bez upozornenia po 10-tich dňoch vymazané. Pripísanie úhrady výstavného poplatku si viete skontrolovať vo svojom menu.  
  
UPOZORNENIE!**

**ÚHRADU VYKONAJTE NA ZÁKLADE EMAILU, KTORÝ OBDRŽÍTE PO REGISTRÁCII PRIHLÁŠOK! PRI ÚHRADE JE NUTNÉ UVIESŤ VARIABILNÝ SYMBOL!**

**BANKOVÉ SPOJENIE:**

Názov účtu: Klub chovateľov čínskych chocholatých psov, Kollárova 37, 900 27 Bernolákovo, SR

č.účtu: 189695343/0900

IBAN CODE: SK3209000000000189695343

SWIFT CODE / BIC: GIBASKBX

KS : 0968

Do správy uveďte: meno + účel platby

Poštové a bankové poplatky hradí vystavovateľ.

Vystavovatelia, ktorých poplatky nebudú na účte najneskôr do termínu uzávierky výstavy, resp. budú neidentifikovateľné, sa budú považovať za neuhradené. Každý majiteľ, resp. vystavovateľ, musí uviesť variabilný symbol. Doklady o úhrade nie je potrebné zasielať. Platba sa identifikuje podľa variabilného symbolu.

Stornovať prihlášku je možné len do termínu II. uzávierky a to aj v prípade, že je uzávierka predĺžená. V prípade storna prihlášky alebo vrátenia poplatkov z akéhokoľvek iného dôvodu, bude z poukázanej sumy výstavného poplatku odpočítaný storno poplatok vo výške 10 €.